b'\n_START_ARTICLE_\nKassittisk\n_START_PARAGRAPH_\nKassittisk var et spr\xc3\xa5k som ble talt av kassittene i det nordlige Mesopotamia fra omkring det 18. frem til det 14. \xc3\xa5rhundre f. Kr. Fra det 16. \xc3\xa5rhundre, ble Babylon regjert av konger av kassittisk opprinnelse, frem til det 12. \xc3\xa5rhundre da de ble styrtet av elamittene._NEWLINE_Kassittene i den babylonske staten benyttet for det meste det akkadiske spr\xc3\xa5ket. Restene etter det kassittiske spr\xc3\xa5ket er sparsommelige. En kort kassittisk-akkadisk ordbok inneholder ord om landbruk og tekniske ting, navn p\xc3\xa5 farger, etc., lister over egennavn, navn p\xc3\xa5 guder og navn p\xc3\xa5 hester. Mangelen p\xc3\xa5 kassittiske tekster gj\xc3\xb8r det for \xc3\xb8yeblikket umulig \xc3\xa5 rekonstruere den kassittiske grammatikken._NEWLINE_Det genetiske slektskapet til det kassittiske spr\xc3\xa5ket er uklart. Det var verken semittisk, sumerisk eller indoeuropeisk, og slektskapet med elamittisk er tvilsomt._NEWLINE_Morfemene er ikke kjent. Ordene buri (leder) og burna (beskyttet) har trolig samme rot.'